2021. gada Liepājas domes vēlēšanas

2021. gada Liepājas domes vēlēšanas notika  2021. gada Latvijas pašvaldību vēlēšanu laikā. Atbilstoši likumam Liepājas domes vēlēšanas tika plānotas ne vēlāk kā 2021. gada 5. jūnijā Latvijas pašvaldību vēlēšanu laikā.

 Balsošanas sistēma 
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.

Tiesības piedalīties Liepājas domes vēlēšanās bija Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Liepājas administratīvajā teritorijā 90 dienas pirms vēlēšanu dienas, vai kuriem Liepājas administratīvajā teritorijā piederēja nekustamais īpašums.

 Kandidātu saraksti 
No 2021. gada 17. marta līdz 6. aprīlim konkrētos datumos notika kandidātu sarakstu iesniegšana 5. jūnija Liepājas domes vēlēšanām.

Deputātu kandidātu sarakstus Liepājas domes vēlēšanām varēja iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nebija apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem bija Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Liepājas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Liepājā ir jābūt reģistrētai dzīvesvietai bez pārtraukuma pēdējos 10 mēnešus, Liepājā ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Liepājā ir jāpieder nekustamajam īpašumam.

 Kandidātu saraksti 
Nr. Saraksts Kandidāti Mēra kandidāts1.SaskaņaIndulis Jankovskis2.Jaunā konservatīvā partijaUldis Budriķis3.Latvijas Reģionu apvienība Jānis Vilnītis4.Nacionālā apvienība "Visu Latvijai!"-"Tēvzemei un Brīvībai/LNNK"Uldis Lipskis5.Liepājas partijaGunārs Ansiņš6.Kustība Par!/Jaunā Vienotība/ProgresīvieDace Bluķe7.Apvienība IedzīvotājiToms Andersons

 Vēlēšanu rezultāti 

 Ārējās saites 
 CVK mājaslapa

Kategorija:2021. gada Latvijas pašvaldību vēlēšanas
Kategorija:Liepājas dome